Helge Haavisto

Helge Otto Holger Haavisto (2. elokuuta 1920 Vanaja – 2. huhtikuuta 2012 Helsinki) oli suomalainen vuorineuvos, joka toimi Rautaruukki Oy:n toimitusjohtajana vuosina 1960–1982 ja hallituksen puheenjohtajana 1982–1985. Hänen johdollaan Rautaruukki laajentui Pohjoismaiden suurimmaksi teräksen tuottajaksi, mikä vaikutti erityisen suotuisasti Pohjois-Suomen työllisyyteen. Haaviston aloittamien teknisten uudistusten ansiosta tehdas oli yksi maailman nykyaikaisimmista.

Haavisto oli kauppa- ja teollisuusministeri Ahti Karjalaisen valinta Rautaruukin toimitusjohtajaksi vuonna 1959. Lopulta Haavisto kuului presidentti Urho Kekkosen lähipiiriin toimien elinkeinoelämän edustajana vienninedistämismatkojen aikana. Kekkonen myönsi Haavistolle vuorineuvoksen arvon vuonna 1970. Haavistoa voisi kuvailla Suomen lännen ja idän kauppasuhteiden luottomieheksi.

Talouselämä valitsi vuonna 2012 Helge Haaviston Suomen historian sadan merkittävimmän yritysjohtajan joukkoon.

 Ritarikunnat 
 kehyksetön|55x55px  Suomen Leijonan ritarikunta suurristi
 kehyksetön|55x55px  Vapaudenristin ritarikunta vapaudenmitali
 kehyksetön|54x54px  Brittiläisen imperiumin ritarikunta ritarikomentaja
 kehyksetön|55x55px  Bathin ritarikunta ritarikomentaja
 kehyksetön|55x55px  Italian tasavallan ansioritarikunta komentaja
 kehyksetön|55x55px  Vasa-ritarikunta 1. luokan komentaja
 kehyksetön|55x55px  Pyhän Sylvesterin ritarikunta komentajaritari tähdellä

 Kunnianosoituksia 
 Vuorineuvos, 1970
 Tekniikan kunniatohtori, Teknillinen korkeakoulu, 1978
 Tekniikan kunniatohtori, Oulun yliopisto, 1983
 Bessemer Gold Medal
 Eero Mäkisen mitali
 Bengt Grönblomin kultamitali
 Kustaa III -mitali

 Lähteet 

 Kirjallisuutta 



 Aiheesta muualla 
 Helge Haaviston muistokirjoitus Helsingin Sanomissa.


Luokka:Suomalaiset yritysjohtajat
Luokka:Vuorineuvokset
Luokka:Vuonna 1920 syntyneet
Luokka:Vuonna 2012 kuolleet